S-499/2013

Mál þetta, sem þingfest var og dómtekið þann 5. desember sl., er höfðað með ákæru útgefinni af lögreglustjóranum á Selfossi, þann 3. nóvember 2013, á hendur A-kk-þgf Ó-kk-þgf B-kk-þgf, kt. [...], til dvalar í Fangelsinu Litla-Hrauni á Eyrarbakka og [B], kt. [...], til heimilis að [...]. Við þingfestingu málsins var þáttur ákærða [B] klofinn út úr máli þessu í mál nr. S-591/2013. Mál þetta er höfðað á hendur ákærða A-kk-þgf Ó-kk-þgf,

„fyrir þjófnaði og tilraun til þjófnaðar úr neðangreindum bifreiðum á Selfossi, aðfaranótt fimmtudagsins 27. júní 2013:

i. [...]

með því að hafa umrætt sinn farið í þjófnaðarskyni inn í bifreiðina YH-584 þar sem [sic] stóð í bifreiðastæði við Austurveg 25 á Selfossi, þar sem ákærði rótaði í hirslum og hólfum í leit að verðmætum en hvarf frá án þess að taka nokkuð úr bifreiðinni.

ii. [...]

með því að hafa skömmu síðar farið í þjófnaðarskyni inn í bifreiðina AV-596 þar sem hún stóð í bifreiðastæði við Reynivelli 3 á Selfossi, þar sem ákærði rótaði í hirslum og hólfum og stal síðan úr bifreiðinni framhlið af Pioneer hljómflutningstækjum, fjarstýringu af bílskúrshurðaropnara og hamri.

[...]

iv. [...]

með því að hafa umrætt sinn farið í þjófnaðarskyni inn í bifreiðina ZN-634 þar sem hún stóð á bifreiðastæði við Austurveg 19 á Selfossi, þar sem ákærði rótaði í hrislum [sic] og hólfum í leit að verðmætum og stal síðan úr bifreiðinni kveikjuláslyklum og framhlið af Clarion hljómflutningstækjum.

Telst brot ákærða A-kk-ef samkvæmt ákærulið i. [sic] varða við 1. mgr. 244. gr. almennra hegningarlaga nr. 19,1940, sbr. 1. mgr. 20. gr. sömu laga.

[Telst brot ákærða A-kk-ef] samkvæmt öðrum ákæruliðum varða við 1. mgr. 244. gr. almennra hegingarlaga [sic] nr. 19, 1940.

Þess er krafist að [ákærði] verði [dæmdur] til refsingar og til greiðslu alls sakarkostnaðar.“

Ákærði A-kk-nf Ó-kk-nf mætti við þingfestingu málsins ásamt B-kk-þgf J-kk-þgf hrl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði A-kk-nf Ó-kk-nf hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði A-kk-nf Ó-kk-nf fjórtán sinnum áður sætt refsingu, síðast samkvæmt dómi uppkveðnum 11. október sl., þar sem ákærða var gert að sæta fangelsi í 30 daga vegna brots gegn 248. gr. almennra hegningarlaga nr. 19/1940. Brot þau sem ákærði er nú sakfelldur fyrir eru framin fyrir uppkvaðningu síðastgreinds dóms og verður ákærða því nú dæmdur hegningarauki. Þá skal og geta þess að ákærða var þann 17. mars 2013 veitt reynslulausn á eftirstöðvum refsingar dóms Héraðsdóms Reykjaness uppkveðnum 12. september 2012. Teljast brot þau sem ákærði er nú fundinn sekur um vera rof á reynslulausn þessari, en með úrskurði Héraðsdóms Suðurlands þann 27. júní 2013, var ákærða gert að afplána eftirstöðvar refsingarinnar.

Refsing ákærða er hæfilega ákveðin fangelsi í 60 daga, og þykja ekki efni til að skilorðsbinda refsinguna.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem er þóknun skipaðs verjanda hans og er hún hæfilega ákveðin 120.000 krónur að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, A-kk-nf Ó-kk-nf B-kk-nf, sæti fangelsi í 60 daga.

Ákærði greiði sakarkostnað, 120.000 krónur, sem er þóknun skipaðs verjanda hans, B-kk-ef J-kk-ef hrl., að meðtöldum virðisaukaskatti.

S-kvk-nf I-kvk-nf.